ŠIAULIŲ MIESTO SAVIVALDYBĖS TARYBA

SPRENDIMAS

DĖL ŠIAULIŲ MUNICIPALINĖS APLINKOS TYRIMŲ LABORATORIJOS REORGANIZAVIMO, PRIJUNGIANT JĄ PRIE ŠIAULIŲ MIESTO SAVIVALDYBĖS VISUOMENĖS SVEIKATOS BIURO

2025 m. _________ d. Nr. T-______

Šiauliai

Vadovaudamasi Lietuvos Respublikos civilinio kodekso 2.97 straipsnio 3 dalimi, 2.99 ir 2.101 straipsniais, Lietuvos Respublikos vietos savivaldos įstatymo 15 straipsnio 2 dalies 16 punktu, Lietuvos Respublikos sveikatos priežiūros įstaigų įstatymo 21 straipsniu, Lietuvos Respublikos biudžetinių įstaigų įstatymo 5 straipsnio 3 dalies 5 punktu ir 24 straipsniu, įgyvendindama Šiaulių miesto savivaldybės administracijos Centralizuoto vidaus audito skyriaus 2024 m. birželio 18 d. Šiaulių miesto savivaldybės vykdomų funkcijų aplinkos tyrimų ir monitoringo srityje ekonomiškumo požiūriu vertinimo vidaus audito ataskaitos rekomendaciją, Šiaulių miesto savivaldybės taryba nusprendžia:

1. Reorganizuoti prijungimo būdu Šiaulių municipalinę aplinkos tyrimo laboratoriją prijungiant ją prie Šiaulių miesto savivaldybės visuomenės sveikatos biuro, kuriam pereina visos Šiaulių municipalinės aplinkos tyrimo laboratorijos pareigos ir teisės.

2. Patvirtinti pridedamus:

2.1. Šiaulių municipalinės aplinkos tyrimų laboratorijos prijungimo prie Šiaulių miesto savivaldybės visuomenės sveikatos biuro reorganizavimo sąlygų aprašą;

2.2. Šiaulių miesto savivaldybės visuomenės sveikatos biuro nuostatus.

3. Įgalioti Šiaulių miesto savivaldybės visuomenės sveikatos biuro direktorių pasirašyti patvirtintus nuostatus ir pateikti juos registruoti Juridinių asmenų registrui teisės aktų nustatyta tvarka.

4. Įpareigoti Šiaulių miesto savivaldybės administraciją užtikrinti, kad iki 2025 m. rugsėjo 30 d. būtų atlikti Šiaulių miesto savivaldybės visuomenės sveikatos biuro darbo organizavimo pakeitimai.

5. Pripažinti netekusiais galios:

5.1. Šiaulių miesto savivaldybės visuomenės sveikatos biuro nuostatus, patvirtintus Šiaulių miesto savivaldybės tarybos 2024 m. gegužės 2 d. sprendimo Nr. T-178 „Dėl Šiaulių miesto savivaldybės visuomenės sveikatos biuro nuostatų patvirtinimo“ 1 punktu;

5.2. Šiaulių municipalinės aplinkos tyrimų laboratorijos nuostatus, patvirtintus Šiaulių miesto savivaldybės tarybos 2024 m. gegužės 2 d. sprendimo Nr. T-158 „Dėl Šiaulių municipalinės aplinkos tyrimų laboratorijos nuostatų patvirtinimo“ 1 punktu.

6. Nustatyti, kad šio sprendimo 5 punktas įsigalioja nuo šio sprendimo 2.2 papunkčiu patvirtintų Šiaulių miesto savivaldybės visuomenės sveikatos biuro nuostatų įregistravimo Juridinių asmenų registre dienos.

Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

Savivaldybės meras	Artūras Visockas